यीशु के साथ कुछ भयावह घटा था – गैतसेमनी के उस बगीचे में कुछ भयावह बात बीत रही थी यीशु ने कहा कि, ‘‘मेरा मन बहुत उदास है, यहां तक कि मैं मरने पर हूं'' (मत्ती २६:३८) इस घटना के वर्णन में यूनानी शब्द ‘‘पेरीलूपोस'' प्रयुक्त हुआ है, इस का अर्थ है ‘‘दुखों से घिरा होना।’’ वह भजनकर्ता के समान कह सकते थे, ‘‘मैं अधोलोक की सकेती में पड़ा था’’ (भजन ११६:३)। यीशु दुखों की लहरों और तरंगों में वह डूब गये थे। उनके उपर, नीचे, आसपास, बाहर, भीतर – सब कुछ दुख ही दुख था - मरने तक का दुख - यह ऐसा दुख था जिसने उन्हें लगभग मार ही डाला था! और ‘‘उनका पसीना मानो लोहू की बड़ी बड़ी बून्दों की नाईं भूमि पर गिर रहा था’’ (लूका २२:४४)।